VF Plus: “Maak plaasmoorde ‘n prioriteit”Plaasmoorde moet as ŉ prioriteit beskou word in die lig van die styging in misdaad vanjaar, het die Vryheidsfront Plus Woensdag gesê. “Die moord op nog ŉ boer [by Buffelshoek] is onaanvaarbaar en die Vryheidsfront Plus is bekommerd oor die styging in plaasmoorde sedert die begin van die jaar,” het die party se leier in Noordwes, Pieter Groenewald, in ŉ verklaring gesê. David Hall (49) is Maandag op sy plaas vermoor terwyl hy en sy vrou koeie gemelk het. Sy vrou is vasgemaak en aangerand. Groenewald sê volgens onlangse navorsing is die kans drie keer meer vir ŉ boer om vermoor te word in ŉ plaasaanval as vir ŉ veiligheidswag om vermoor te word tydens ‘nm transitorooftog. “Ons vra al vir lank dat plaasmoorde, net soos transitorooftogte, as ŉ prioriteitsmidaad verklaar word.” Groenewald sê die vryheidsfront Plus sal voortgaan om dié kwessie in die parlement te opper.